Ռոկի դե լա Ֆուենտե

Ռոկե (Ռոկի) դե լա Ֆուենտե (), մեքսիկա-ամերիկացի գործարար, քաղաքական գործիչ և ակտիվիստ։ ԱՄՆ 2016 թվականի նախագահական ընտրություններում առաջադրվել է «Բարեփոխումներ» և «Դելտա» կուսակցությունների կողմից։ Մինչ այդ դե լա Ֆուենտեն անհաջողորեն իր թեկնածությունն առաջադրել է 2016 թվականի Դեմոկրատական կուսակցությունից Ֆլորիդա նահանգի սենատորի թեկնածուի և Դեմոկրատական կուսակցության կողմից ԱՄՆ նախագահի առաջնահերթ ընտրություններում։

Կենսագրություն 
Դե լա Ֆուենտեն ծնվել է 1954 թվականի հոկտեմբերի 10-ին՝ Կալիֆոռնիա նահանգի Սան Դիեգո քաղաքի բարեգործական հիվանդանոցում, Ռոկե Անտոնիո դե լա Ֆուենտե Ալեքսանդրայի և Բերտա Գուերա Իսագուռեի ընտանիքում։ Մեծացել է Մեխիկոյի քաղաքներում, Տիխուանայում (Ներքին Կալիֆորնիա) և ԱՄՆ-ում (Սան Դիեգո և Անահայմ, Կալիֆոռնիա)։ Կրթությունը ստացել է ծնողներից և կրոնական տարբեր կազմակերպություններից, ինչպիսիք են Քրիստոսի լեգեոներները, Մարիամի փոքր եղբայրները, Լոս Անջելեսում սրբազան սրտի կարմելիտների ուխտը, Սուրբ Հոգու դուստրերը և ճիզվիտների ուխտը։ Պատանեկության տարիներին դե լա Ֆուենտեն հաճախում էր Կալիֆոռնիայի Անահայմ քաղաքի Ս. Քեթրինի ռազմական ակադեմիա։Մեքսիկայի ազգային ինքնավար համալսարանից ստացել է ֆիզիկայի և մաթեմատիկայի գիտությունների բակալավրի աստիճան։ Մեխիկոյի մերձակայքում գտնվող Անաուասկի համալսարանում սովորել է հաշվապահություն և բիզնեսի կառավարում։

1976 թվականից 1990 թվականներին դե լա Ֆուենտեն ստացել է Ալֆա Ռոմեո-ի, American Motors-ի, Աուդի-ի, Կադիլակ-ի, Կրայսլեր-ի, Դայնացու-ի, Դոջ-ի, GMC-ի, Հոնդա-ի և այլ ավտոմեքենաների վաճառքի փաստաբանի լիազորագիր։ ԱՄՆ-ում և Մեքսիկայում բացել է տարադրամի փոխանակման տասնմեկ գրասենյակներ։

Դե լա Ֆուենտեն ձեռնարկություններ և ունեցվածք ունի Դոմինիկյան Հանրապետությունում, Մեքսիկայում, ԱՄՆ-ում և Ուրուգվայում։

2016 թվականի քաղաքական արշավներ 
2016 թվականին Դե լա Ֆուենտեն մեկնարկել է ԱՄՆ նախագահական ընտրություններին ուղված իր նախընտրական քարոզարշավը։

Դեմոկրատական կուսակցությունից 
Դեմոկրատական կուսակցության առաջնային ընտրությունների ժամանակ ձգտում էր առաջադրվել այս կուսակցություն կողմից։ Սակայն 2016 թվականի Դեմոկրատական կուսակցության ազգային հավաքում կուսակցությունը չառաջադրեց։ Նա ստեղծելով ամերիկյան «Դելտա» կուսակցությունը՝ առաջադրել է իր թեկնածությունը «Երրորդ կուսակցությունից»։ Փոխնախագահի իր թեկնածուն Մայքլ Շտայնբերգն է։ Դե լա Ֆուենտեն առաջադրվել է նաև «Բարեփոխումներ» կուսակցության կողմից, որն ունի քվեաթերթիկների թույլտվություն Ֆլորիդայում, Լուիզիանայում և Միսիսիպիում։

Ընտրություններն ԱՄՆ Սենատում 
Դե լա Ֆուենտեն նաև փորձել է մտնել ԱՄՆ Սենատ։ 2016 թվականի հունիսի 20-ին Դեմոկրատական կուսակցության ընտրություններում Ֆլորիդա նահանգից Միացյալ Նահանգների Սենատի թեկնածու առաջադրվելու իրավունքի համար վճարել է 10,440 դոլար (ներկայումս Ֆլորիդայի նահանգի սենատոր է հանրապետական Մարկո Ռուբիոն)։ Ընտրություններին մասնակցել են նաև Պատրիկ Մերֆին, Ալան Գրեյսոնը, Փամ Քեյթը և Ռեջինալդ Լաստերը։ Արդյունքում, Դեմոկրատական կուսակցությունից առաջադրվել է Պատրիկ Մերֆին։

Ծանոթագրություններ

Արտաքին հղումներ 
 Rocky 2016 campaign website
 
 Columnist Dave Barry on meeting De la Fuente
 

21-րդ դարի ամերիկացի քաղաքական գործիչներ
ԱՄՆ-ի դեմոկրատական կուսակցության անդամներ
Ամերիկացի գործարարներ
ԱՄՆ-ի քաղաքական գործիչներ
ԱՄՆ-ի նախագահական ընտրություններ 2020 թեկնածուներ